पाएं अपने शहर की ताज़ा ख़बरें और फ्री ई-पेपरडाउनलोड करें
सीएम मनोहर लाल के वायदे के दो दिन बाद ही जिले को 5 वेंटिलेटर मिल गए हैं। मंगलवार देर रात ये वेंटिलेटर रेवाड़ी पहुंच गए। इनमें से 3 वेंटिलेटर रेवाड़ी सिविल अस्पताल में लगा दिए हैं तथा दो कोसली उपमंडल स्तरीय अस्पताल में स्थापित किए हैं। इससे मरीजों के लिए सुविधाएं बढ़ सकेंगी।
हालांकि इससे पहले रेवाड़ी सिविल अस्पताल में 3 वेंटिलेटर मौजूद हैं, जो कि लंबे समय से बेकार पड़े रहे। सार्वजनिक स्तर पर नहीं, मगर अधिकारी इन्हें चालू नहीं कर पाने के पीछे स्टाफ की कमी का हवाला देते रहे हैं। ऐसे में इन वेंटिलेटर को चालू रखना अपने आप में चुनौती होगा। इधर, सिविल सर्जन डॉ. सुशील माही ने कहा कि हमने पहले के 3 वेंटिलेटर चालू कर दिए हैं।
सोमवार को सीएम मनोहर लाल खट्टर रेवाड़ी के दौरे पर आए थे। उनके सामने विधायक लक्ष्मण यादव व अन्य ने वेंटिलेटर की डिमांड रखी थी। इस पर मुख्यमंत्री मनोहर लाल ने कोरोना संक्रमण समीक्षा बैठक के दौरान जिला को 5 वेंटिलेटर देने की घोषणा की थी। डीसी यशेन्द्र सिंह ने बताया कि ये वेंटिलेटर जिला को प्राप्त हो गए हैं तथा तभी इनको लगाने की कार्यवाही भी पूरी हो गई है।
तीन वेंटिलेटर आज स्थापित करके डाक्टरों द्वार इनका ट्रायल लिया जा रहा है। उन्होंने बताया कि इन वेंटिलेटर को चलाने के लिए पैरामेडिकल स्टाफ व डॉ. की नियुक्ति के लिए सीएमओ डॉ. सुशील माही को आदेश दिए गए हैं। जिस भी मरीज को इनकी आवश्यकता हो इनका प्रयोग किया जाएगा। नागरिक अस्पताल रेवाड़ी को वेंटिलेटर की सुविधा मिलने से जरूरतमंद लोगों को विशेष रूप से लाभ होगा।
प्रशिक्षित डॉक्टर और स्टाफ चलाएगा वेंटिलेटर: सीएमओ डॉ. सुशील माही ने कहा कि पुराने लगाए गए तीनों वेंटिलेटर हमने शुरू कर दिए हैं। 3 नए वेंटिलेटर भी लग चुके हैं। इन्हें इस्तेमाल में लाने के लिए एनेस्थिसिया स्पेशलिस्ट डॉक्टर व अन्य स्टाफ की जरूरत होगी। उन्हें ट्रेनिंग दी जा रही है। इससे अस्पताल में अब गंभीर मरीजों को सुविधा मिल सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn